Județul Mehedinți, campionul absolut al alegerilor. Un număr record de alegători au votat pe listele suplimentare.
Judeţul Mehedinţi a avut cea mai mare prezenţă la vot: 42,61%. În Mehedinţi, 25,18% alegători au votat pe liste suplimentare. În Mehedinţi, 2.846 alegători au votat la urna mobile.
Cea mai mare prezenţă la vot a fost în Mehedinţi. Aici au votat 97.676 alegători, din 229.196 înscrişi pe listele permanente.Mai mult de un sfert dintre cei care au ajuns la urne, adică 24.604, nu au mers în localitatea de domiciliu, ci au votat pe listele suplimentare.În localitatea Dedoviţa Nouă, de exemplu, prezenţa la urne a fost de 237,24%. Aici au votat doar 134 de alegători, din cei înscrişi pe listele permanente.Şi nu este singurul exemplu, spune judecătorul Cosmin Sima, preşedintele BEJ Mehedinţi."De pildă, la secţia de votare 265, Dedoviţa Nouă, au votat pe lista suplimentară 673 de alegători. La secţia 261 au votat 654 de alegători. La secţia 270, 489 de alegători şi la secţia 279, 482 de alegători au votat pe lista suplimentară.", spune Cosmin Sima- preşedinte BEJ Mehedinţi.Reprezentanţii Poliţiei Mehedinţi spun că nu au primit nicio sesizare referitoare la eventuale fraude electorale în secţiile unde s-a votat masiv pe listele suplimentare.